CELEX: 62020TN0751
Language: mt
Date: 2020-12-18 00:00:00
Title: Kawża T-751/20: Rikors ippreżentat fit-18 ta’ Diċembru 2020 – KL vs BEI

15.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/57
            
         
      Rikors ippreżentat fit-18 ta’ Diċembru 2020 – KL vs BEI
      (Kawża T-751/20)
      (2021/C 53/74)
      Lingwa tal-kawża: il-Franċiż
      
         Partijiet
      
      
         Rikorrent: KL (rappreżentanti: L. Levi u A. Champetier, avukati)
      
         Konvenut: Il-Bank Ewropew għall-Investiment
      
         Talbiet
      
      Ir-rikorrenti jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
               
            
                  —
               
               
                  konsegwentement, tannulla d-deċiżjoni tal-BEI tat-18 ta’ Mejju 2020 li tipprovdi li ċ-ċertifikati mediċi tar-rikorrent tat-18 ta’ Marzu sat-18 ta’ April u tal-20 ta’ April sal-20 ta’ Mejju 2020 ma humiex validi fid-dawl tal-Artikolu 3.3 tal-Anness X tad-dispożizzjonijiet amministrattivi;
               
            
                  —
               
               
                  sa fejn ikun neċessarju, tannulla d-deċiżjoni ta’ ċaħda, bid-data tat-12 ta’ Settembru 2020, tar-rikors amministrattiv tar-rikorrent kontra d-deċiżjoni inizjali tat-18 ta’ Mejju 2020;
               
            
                  —
               
               
                  tikkundanna lill-BEI għall-kumpens għad-dannu morali tar-rikorrent;
               
            
                  —
               
               
                  tikkundanna lill-BEI għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv, ibbażat fuq il-ksur tal-Artikolu 3.3 tal-Anness X tad-dispożizzjonijiet amministrattivi. Ir-rikorrent iqis, b’mod partikolari, li dan l-artikolu ma japplikax, minħabba li fil-każ ineżami ma hemmx każ iġġustifikat li jippermetti lis-Servizz Mediku jiċħad iċ-ċertifikati mediċi li huwa ppreżenta.
               
            
                  2.
               
               
                  It-tieni motiv, ibbażat fuq ksur tad-dmir ta’ premura u tal-prinċipju ta’ proporzjonalità kif ukoll fuq abbuż tad-dritt. Ir-rikorrent isostni f’dan ir-rigward li l-atitudni tal-konvenut ma tagħmel xejn ħlief taggrava s-sitwazzjoni tas-saħħa tiegħu li hija diġà fraġli, minħabba li d-deċiżjonijiet ikkontestati, billi jirrifjutawlu l-validità taż-żewġ ċertifikati mediċi tiegħu għall-perijodi mit-18 ta’ Marzu sat-18 ta’ April u mill-20 ta’ April sal-20 ta’ Mejju 2020 u billi jhedduh bi proċeduri dixxiplinali, jaggravaw b’mod serju l-istat ġenerali ta’ ansjetà tiegħu.